OpenChrome

openChrome ir bezmaksas un atvērtā pirmkoda draiveris VIA / S3 Graphics UniChrome, UniChrome Pro un Chrome9 mikroshēmojumiem Linux operētājsistēmu videi. 

Openchrome draivera pamatā ir eksperimentālais, testēšanas stadijas Unichrome draivera kods. openChrome atšķirībā no Unichrome, kas atbalsta tikai Unichrome videokartes, atbalsta arī Chrome9 sērijas kartes, kā arī nodrošina ierobežotu 3D grafikas attēlojumu. 

Pastāv cerības uz būtisku openChrome draiveru uzlabojumu, jo 2008. gada 8. maijā VIA, kas bija pasludinājusi sadarbību ar atklātā koda kopienu, tai atklāja 16 434 rindas garu savu draiveru specifikāciju.  VIA publisko 16 434 rindas garu izejkodu 2008. gada jūnijā openChrome izstrādātāju komandas un VIA specifikāciju atklāšanas inciatīvas komandas sadarbība ir apstājusies pie tā, ka VIA vāc idejas no atklātā koda kopienas un nezina, "kādu tieši pirmo soli spert".  Statuss sarunās ar VIA

2008. gada 24. jūlijā VIA paziņoja, ka ir noalgojusi pazīstamo atvērtā pirmkoda aktīvistu un autortiesību ekspertu Haraldu Velti (Harald Welte) par savas atvērtā koda iniciatīvas programmas vadītāju.  VIA nofraktē Haraldu Velti Divas dienas vēlāk VIA publiskoja 800 lappuses lielu  VIA publisko trīs programmēšanas rokasgrāmatas Padlock tehnoloģijas, grafisko procesoru CX700 (200 lappuses) un VX800/820 IGP (494 lappuses) tehnisko dokumentāciju. Linux kopiena to uztver kā soli, kas ļaus produktīvi apvienot līdz šim savrupi strādājušo openChrome un Unichrome komandu darbu.

Sākot ar 29. augustu openChrome daļai videokaršu (CLE266, CN400 un PM800) atbalsta video dekodēšanu izmantojot XvMC - procesu, kas padara iespējamu video dekodēšanu veikt izmantojot videokartes sniegtās iespējas, nevis procesoru. XvMC 

3D atbalstu Chrome9 mikroshēmojumiem, kura DRM draiveris ir kā atvērtais kods nodots OpenChrome kopienai [Openchrome-devel Chrome9 kernel DRM], izstrādātāji neplāno realizēt ne šogad, ne arī nākamā gada beigās. Arī draivera radīšana topošajam Linux OpenGL 3 īstenojumam - Gallium3D - ir atlikts uz nepārskatāmu nākotni cilvēkresursu un laika trūkuma dēļ. Sarakste OpenChrome kopienas vēstkopā liek domāt, ka unichrome tiks likvidēts un tam tiks veidots jauns aizstājējs. [Openchrome-devel ochr / drm / via-mesa big update] Visiem citiem Chrome sērijas grafiskajiem kodoliem 3D atbalsts ir realizēts.

2008. gada 20. novembrī VIA openChrome izstrādātāju kopienai nodeva VIA CX700M un VX800 mikroshēmojumu dokumentāciju, kā arī kadru bufera draivera izejkodu iekļaušanai Linux kerneļa 2.6.28 versijā. Tāpat VIA ir solījusi savu atbalstu openChrome komandai daudzmonitoru atbalsta un RandR realizācijai. VIA sadarbojas ar openChrome atvērtā pirmkoda draivera izstrādē  Kopsummā publiskotā un Creativs Commons licences ietvaros nodotā dokumentācija satur 100 lapas puses garu VX800/820 kodola un 2D nodrošinājuma dokumentāciju, 157 lapas garu VX800/820 video un 3D nodrošinājuma dokumentāciju, 100 lapas garu CX700/VX700 kodola un 2D nodrošinājuma dokumentāciju, kā arī 91 lappusi garu CX700/VX700 video un 3D nodrošinājuma dokumentāciju.  VIA publisko 2D/3D dokumentāciju, sadarbojas ar openChrome

Šobrīd OpenChrome komanda saņem vērā ņemamu VIA palīdzību draivera izstrādē, jo pati VIA drīzāk ir gatava palīdzēt uz GNU Linux/BSD sistēmām attīstīt tieši atvērtā pirmkoda draiveri, nevis savu komerciālo un slēgto. Sarakste openchrome izstrādes vēstuļkopā Pie jauno mikroshēmojumu (VX800, VX855) 3D atbalsta tiek strādāts, taču to pietiekami ātri realizēt neļauj vairāki faktori:

 X.org servera straujā attīstība, kurai "netiek līdzi" mazskaitlīgā OpenChrome izstrādes komanda,
 jauna DRM (Direct Rendering Manager) moduļa neesamība,
 Mesa vai Gallium3D draivera neesamība.

 Atbalstītās iekārtas 
Uz 2008. gada 5. novembri dzinis atbalsta sekojošas VIA / S3 integrēto videokaršu kodolus, garantēti nodrošinot 2D attainojuma paātrinājumu, kā arī xV funkcionalitāti video paātrinājumam:
 CLE266
 KM400 / KN400 / KM400A / P4M800
 CN400 / PM800 / PN800 / PM880
 K8M800
 CN700 / VM800 / P4M800Pro
 CX700
 P4M890
 K8M890
 P4M900 / VN896
 VX800 - sākumatbalsts
 VX855 - sākumatbalsts

 3D sākumatbalsts 
Lai arī ar 2009. gada 3. maiju OpenChrome komanda uzsāka 3d atbalstam pielīdzināmu funkciju testēšanu EXA konfigurācija OpenChrome draiverim, nodrošinot noteiktus konfigurācijas soļus, ar kuru palīdzību var iespējot darbvirsmas efektu izmantošanu, tas nekādi vēl nenozīmē, ka 3d atbalsts būtu gaidāms tuvākajā laikā. Lai 3D atbalsts kļūtu iespējams, nepieciešams Linux kernela DRM modulis (kura izejkodu VIA ir nodevusi atvērtā pirmkoda kopienai), kā arī Mesa 3D draiveris, kurš, ticamākais, nemaz netiks veidots, tā vietā veidojot daudz perspektīvāku Gallium 3D draiveri. Izstrādes termiņi nav zināmi, jo openChrome mazās komandas brīvprātīgais un bezmaksas darbs tādus neļauj formulēt, toties ir zināms prioritāšu plāns  Publiskojot darba plānu, OpenChrome skaidri iezīmē nākotnes ieceres draivera funkcionālajā pilnveidē.

 Atsauces 

 Skatīt arī 
 VIA
 S3 Graphics
 Linux

 Citi atklātā pirmkoda video draiveri 
 nv
 nouveau
 Unichrome
 xf86-video-xgi
 R300

 Ārējās saites 
 openChrome oficiālā mājaslapa 
 openChrome draivera jaunākās izmaiņas 
 openChrome vikipēdija 
 openChrome kopienas forums 
 openChrome uzstādīšana (oficiālā instrukcija) 
 openChrome draivera uzstādīšana Ubuntu Linux sistēmā 
 OpenChrome pirmsrelīzes draivera uzstādīšana (VX800 mikroshēmojumam) 
 X.org konfigurācijas piemērs Arch x86_64 instalācijai uz Lenovo S12 ar VIA Nano procesoru un vx800 mikroshēmojumu  
 Docunext vikipēdijas openChrome šķirklis 
 DRI problēmu risināšanas padomi - bieži neatsverami, ja openChrome 3D atbalsts nefunkcionē 

Kategorija:Brīvā un atvērtā pirmkoda programmatūra
Kategorija:Brīvā programmatūra